**การสร้างชุดสื่อวิดีทัศน์เรื่อง การพับผ้าเช็ดปากเพื่อพัฒนาทักษะการพูดนำเสนอ**

**ของนักศึกษาสาขาวิชาภาษาอังกฤษ ชั้นปีที่ 4 มหาวิทยาลัยราชภัฏเลย**

**Development of the Instructional Napkin Fold Learning Media**

**of Oral Presentation Skill of Fourth Year English Major Students**

**at Loei Rajabhat University**

ศรีจิตรา นวรัตนาภรณ์1

Srijittra Navaruttanaporn1

คณะมนุษยศาสตร์และสังคมศาสตร์ มหาวิทยาลัยราชภัฏเลย

Faculty of Humanities and Social Sciences, Loei Rajabhat University

Email: srijittra9@yahoo.com

**บทคัดย่อ**

การวิจัยนี้มีวัตถุประสงค์เพื่อ 1) พัฒนาชุดสื่อวิดีทัศน์เรื่อง การพับผ้าเช็ดปากเพื่อการพัฒนาทักษะการพูดนำเสนอภาษาอังกฤษ ที่ประสิทธิภาพตามเกณฑ์ 75/75 2) เพื่อเปรียบเทียบผลสัมฤทธิ์ทางการเรียนของนักศึกษาก่อนและหลังเรียนโดยใช้ชุดสื่อวิดีทัศน์ และ 3) เพื่อศึกษาความพึงพอใจของนักศึกษาที่มีต่อชุดสื่อวิดีทัศน์ กลุ่มตัวอย่างที่ใช้ในการศึกษาคือ นักศึกษาสาขาวิชาภาษาอังกฤษชั้นปีที่ 4 จำนวน 40 คน ที่ลงทะเบียนเรียนรายวิชาภาษาอังกฤษเพื่อการโรงแรม ภาคการเรียนที่ 1 ปีการศึกษา 2564 โดยการเลือกแบบเจาะจง เครื่องมือที่ใช้ในการวิจัยได้แก่ 1) ชุดสื่อวิดีทัศน์เรื่อง การพับผ้าเช็ดปาก ที่ประสิทธิภาพตามเกณฑ์ 75/75 2) แบบวัดความรู้ขั้นตอนการพูดนำเสนอ และแบบวัดความรู้คำศัพท์และสำนวนการพับผ้าเช็ดปาก และ 3) แบบสอบถามความพึงพอใจของนักศึกษาที่มีต่อชุดสื่อวิดีทัศน์ ระเบียบวิธีวิจัยใช้การศึกษาเชิงปริมาณ สถิติที่ใช้ในการวิเคราะห์ข้อมูลได้แก่ ร้อยละ ค่าเฉลี่ย ส่วนเบี่ยงเบนมาตรฐาน และการวิเคราะห์ความแปรปรวน ผลการวิจัยพบว่า

1. ประสิทธิภาพของชุดสื่อวิดีทัศน์ เท่ากับ 80.1/82.5 ซึ่งสูงกว่า 75/75

2. ผลสัมฤทธิ์ในการเรียนของนักศึกษาหลังเรียนโดยใช้ชุดสื่อวิดีทัศน์สูงกว่าก่อนเรียนอย่างมีนัยสำคัญทางสถิติที่ระดับ .05

3. นักศึกษามีความพึงพอใจต่อชุดสื่อวิดีทัศน์ทั้ง 3 ด้าน ได้แก่ ด้านคู่มือชุดสื่อวิดีทัศน์ ด้านVDO/ YouTube/ QR Code พร้อมภาพประกอบและเสียงสองภาษา (ภาษาอังกฤษ-ภาษาไทย) และด้านประโยชน์ที่ได้รับจากการเรียนรู้ชุดสื่อวิดีทัศน์ อยู่ในระดับมากที่สุด

คำสำคัญ : ชุดสื่อวิดีทัศน์ การพับผ้าเช็ดปาก ทักษะการพูดนำเสนอ

**Abstract**

 The purposes of this research were: 1) to develop the instructional napkin fold learning media of oral presentation skill according to 75/75 criteria, 2) to compare English achievement of English majors students, before and after learning through the instructional napkin fold learning media, and 3) to study English majors students’ satisfaction towards the instructional napkin fold learning media. The sample was 40 fourth year English majors students at Loei Rajabhat University who registered in English for Hotel Course in the first semester in the academic year 2021 obtained by purposive sampling. The research instruments were: 1) the instructional napkin fold learning media according to 75/75 criterion, 2) English proficiency test form of process of oral presentation, 3) vocabulary and expressions of napkin fold, and 4) the satisfactory questionnaire towards the instructional napkin fold learning media. The methodology was applied with a quantitative study. The statistics used were percentage, mean, standard deviation and ANOVA. The research revealed the following results:

1. The efficiency of the instructional napkin fold learning media of speaking skills was of 80.1/82.5 which higher than 75/75 criterion.

2. English oral presentation skill of the students after learning through the instructional napkin fold learning media was significantly higher than what they had before at .05 level.

3. The students’ satisfaction towards the instructional napkin fold learning media under 3 aspects: the instructional napkin fold learning media manual book, VDO)/ YouTube/ QR Code with pictures illustrations and audio (English-Thai) and the benefit from learning the instructional napkin fold learning media was at a very high level.

**Keywords:** The Instructional Learning Media, Napkin Fold, Oral Presentation Skill

1. **บทนำ**

ปัจจุบัน ความก้าวหน้าด้านเศรษฐกิจ สังคม การศึกษา เทคโนโลยี และอุตสาหกรรมแขนงต่าง ๆมีการขยายตัวและเติบโตมากขึ้น จึงส่งผลให้มีการแข่งขันทางด้านตลาดแรงงานเพิ่มขึ้น รวมถึงในอนาคตการเปลี่ยนแปลงบริบทต่าง ๆเกิดขึ้นอย่างรวดเร็วในหลากหลายมิติ ซึ่งปรากฏชัดเจนในด้านเทคโนโลยีที่เปลี่ยนแปลงอย่างรวดเร็วและมีผลกระทบต่อวิถีชีวิต รวมถึงรูปแบบการทำงานหรือการประกอบอาชีพของทุกคน โดยเฉพาะการส่งผลกระทบต่อวิธีการทำงานของแรงงานส่วนใหญ่ของประเทศอย่างหลีกเลี่ยงไม่ได้ (สำนักงานสภาพัฒนาการเศรษฐกิจและสังคมแห่งชาติ, 2562 : 6) ดังนั้น จะเห็นได้ว่า ในยุคปัจจุบันบทบาทของเทคโนโลยีมีความสำคัญต่อการเรียนรู้ภาษาอังกฤษ และสามารถช่วยพัฒนาความสามารถด้านการพูดภาษาอังกฤษของคนไทยได้ (สุพล พรหมมาพันธุ์, 2560 : 1)หากบุคคลใดที่มีความรู้ความสามารถในการใช้ภาษาอังกฤษในการพูดนำเสนอเพื่อสื่อสารให้ผู้รับฟังเข้าใจ จะมีโอกาสในการประกอบอาชีพหรือการก้าวสู่ตำแหน่งงานที่ดี ได้รับค่าตอบแทนสูง และมีทางเลือกที่ดีกว่าบุคคลที่ไม่มีความสามารถในการพูดนำเสนอเป็นภาษาอังกฤษ (สำนักงานสภาพัฒนาการเศรษฐกิจและสังคมแห่งชาติ, 2562 : 6 ; Festallor Education, 2020 : 1; Roshid, 2013 : 68-81) ทักษะด้านการใช้ภาษาอังกฤษจึงเป็นสิ่งจำเป็น และมีบทบาทสำคัญทั้งในด้านการศึกษา สังคม การเมือง เศรษฐกิจ การค้า การติดต่อสื่อสารระหว่างประเทศ อุตสาหกรรมการท่องเที่ยวและการโรงแรม โดยเฉพาะการใช้ภาษาที่เกี่ยวข้องกับการประกอบอาชีพ (Jing, 2010 : 89) ดังนั้นนักเรียน นักศึกษา หรือบุคลากรที่จะประกอบอาชีพในด้านต่าง ๆ ที่ต้องใช้ภาษาอังกฤษในการพูดนำเสนอเพื่อสื่อสารกับชาวต่างชาติให้เกิดความเข้าใจ จึงจำเป็นจะต้องมีความสามารถในด้านการใช้ภาษาอังกฤษอย่างถูกต้องและเหมาะสม

การจัดการศึกษาของชาติได้มีการกำหนดให้มีการเรียนการสอนภาษาอังกฤษในระดับต่างๆเพื่อให้นักเรียน นักศึกษา และประชาชนของชาติสามารถพูดภาษาอังกฤษกับชาวต่างชาติได้ แต่เป็นที่น่าสังเกตว่า ผู้เรียนภาษาอังกฤษจำนวนมากยังมีปัญหาในการพูดภาษาอังกฤษ ซึ่งเป็นการสะท้อนถึงปัญหาการจัดการเรียนการสอนในสถานศึกษาที่ไม่สามารถตอบสนองความต้องการของผู้เรียนตามวัตถุประสงค์ของการจัดการศึกษาที่กำหนดไว้ (นงสมร พงษ์พานิช, 2554 : 86-87) ซึ่งสอดคล้องกับข้อมูลของ Wattanavitukul (2006) อ้างถึงใน นงสมร พงษ์พานิช (2554 : 87) ที่กล่าวถึงความล้มเหลวของการพูดภาษาอังกฤษของคนไทยอยู่ในระดับที่สูงมาก คิดเป็นร้อยละ 99 อย่างไรก็ตาม ได้มีนักการศึกษาและนักวิชาการหลายท่านได้ศึกษาถึงปัญหาของการพูดภาษาอังกฤษของนิสิตและนักศึกษาของไทย นงสมร พงษ์พานิช (2554 : 85) พบว่า นิสิตและนักศึกษาส่วนใหญ่มีปัญหาการพูดภาษาอังกฤษ เนื่องจาก การขาดความมั่นใจในตนเอง ความรู้พื้นฐานด้านภาษาอังกฤษไม่เพียงพอ เช่นด้านของคำศัพท์ ขาดทักษะการใช้ภาษาอังกฤษในสถานการณ์จริง ณัฏฐ์นรี ฤทธิรัตน์ และ ธัญภา ชิระมณี (2557 : 2839) และ ปณิตา ทำมิภักดิ์ (2558) ได้กล่าวสนับสนุนว่าปัญหาและอุปสรรคในการพัฒนาทักษะการพูดภาษาอังกฤษของนักศึกษาไทย คือ นักศึกษามีความกังวล มีความกลัว ไม่ชอบเรียนวิชาที่เน้นทักษะการพูดภาษาอังกฤษเพราะต้องนึกถึงภาษาไทยก่อนเสมอเมื่อต้องพูดภาษาอังกฤษ และขาดการฝึกฝน นอกจากนี้ ชยกร สุตะโคตร และ วิจิตรา วงศ์อนุสิทธ (2560 : 103-109) ; Suphatra (2018 : 94-100) ได้พบว่า นักศึกษายังมีความอาย กลัวเสียหน้า มีความกังวลในการพูดต่อหน้าเพื่อนนักศึกษาในชั้นเรียน เนื่องจากนักศึกษามีความรู้พื้นฐานเกี่ยวกับคำศัพท์ภาษาอังกฤษน้อย เวลาจะพูดภาษาอังกฤษนึกคำศัพท์ไม่ออก พูดไม่เป็นขั้นตอน จึงไม่สามารถนำเสนอเป็นขั้นตอนได้ นอกจากนี้ สื่อการเรียนรู้ต่าง ๆในปัจจุบันยังไม่ตอบสนองความต้องการและวัตถุประสงค์ในการเรียนรู้ภาษาอังกฤษเฉพาะด้านของนักศึกษา

 สื่อการเรียนรู้ เป็นอุปกรณ์หรือเครื่องมือที่เป็นสื่อกลางที่ช่วยให้ผู้เรียนเกิดการเรียนรู้ เพื่อถ่ายทอดความรู้ ความเข้าใจ ความรู้สึก และสร้างบรรยากาศการเรียนรู้ ทำให้ผู้เรียนสามารถเรียนรู้ได้ตามจุดมุ่งหมายอย่างมีประสิทธิภาพ โดยผู้เรียนสามารถค้นคว้าและเรียนรู้ได้ด้วยตนเองตลอดเวลา (เสรี วงษ์มณฑา, 2561 : 30; ศรีจิตรา นวรัตนาภรณ์, 2563 : 14; Njoku, 2015 : 1-8) ซึ่งการเรียนรู้ด้วยตนเองเป็นไปตามแนวทางการเรียนรู้แบบพุทธินิยม (Constructivist) (ทิศนา แขมมณี, 2556: 90-92) โดยให้ผู้เรียนสามารถศึกษาจากเอกสารคู่มือ และสามารถดูวิดีทัศน์ขั้นตอนการพับผ้าเช็ดปากในแต่ละรูปแบบจากการดู การฟัง การพูด และอ่านจากภาพที่เห็นจากวิดีทัศน์ หรือ YouTube ได้ จากประสบการณ์ในการสอนวิชาภาษาอังกฤษเพื่อการโรงแรมมาเป็นเวลามากกว่า 15 ปี ผู้วิจัยพบว่า นักศึกษายังมีข้อจำกัดในการพูดนำเสนอภาษาอังกฤษให้เข้าใจตามขั้นตอนและยังขาดสื่อการเรียนรู้ ผู้วิจัยจึงทดลองออกแบบการศึกษาโดยเริ่มต้นจากการสร้างสื่อวีดิทัศน์เรื่อง การพับผ้าเช็ดปากเพื่อให้ได้สื่อการเรียนรู้ที่เหมาะสมและแก้ไขข้อจำกัด ตลอดจนพัฒนาทักษะการพูดนำเสนอเป็นภาษาอังกฤษอย่างเป็นขั้นตอน

1. **วัตถุประสงค์ของการวิจัย**

 2.1 เพื่อสร้างชุดสื่อวิดีทัศน์เรื่อง การพับผ้าเช็ดปากเพื่อทักษะการพูดนำเสนอของนักศึกษาสาขาวิชาภาษาอังกฤษ ที่มีประสิทธิภาพตามเกณฑ์ 75/75

 2.2 เพื่อเปรียบเทียบผลสัมฤทธิ์ทางการเรียนของนักศึกษาสาขาวิชาภาษาอังกฤษ ก่อนและหลังเรียนโดยใช้ชุดสื่อวิดีทัศน์เรื่อง การพับผ้าเช็ดปาก

 2.3 เพื่อศึกษาความพึงพอใจของนักศึกษาสาขาวิชาภาษาอังกฤษที่มีต่อชุดสื่อวิดีทัศน์เรื่องการพับผ้า เช็ดปาก

1. **ขอบเขตการวิจัย**

การวิจัยในครั้งนี้ มีขอบเขตในการศึกษาดังนี้

* 1. ขอบเขตด้านประชากรและกลุ่มตัวอย่าง

ประชากร คือ นักศึกษาสาขาวิชาภาษาอังกฤษ ชั้นปีที่ 4 ในภาคการศึกษาที่ 1/2564 จำนวน

106 คน และกลุ่มตัวอย่างที่ศึกษาเป็น นักศึกษาสาขาวิชาภาษาอังกฤษชั้นปีที่ 4 ที่ลงทะเบียนเรียนรายวิชาภาษาอังกฤษเพื่อการโรงแรม ภาคการศึกษาที่ 1/2564 จำนวน 40 คน โดยการเลือกแบบเจาะจง (Purposive Sampling)

* 1. ขอบเขตด้านเนื้อหา

 ชุดสื่อวิดีทัศน์เรื่อง การพับผ้าเช็ดปากจำนวน 4 รูปแบบ ประกอบด้วย รูปแบบ A: The Pin

Wheel Napkin Fold, รูปแบบ B: The Kimono Napkin Fold, รูปแบบ C: The Sail Napkin Fold, และรูปแบบ D: The Double Envelope (Triangle Pouch) Napkin Fold โดยแต่ละรูปแบบจะมีแบบวัดความรู้เกี่ยวกับคำศัพท์ สำนวน และขั้นตอนในการพูดนำเสนอการพับผ้าเช็ดปาก ก่อน-ระหว่าง-หลังเรียน

* 1. ขอบเขตด้านเวลา

ระยะเวลาที่ใช้ในการวิจัย อยู่ระหว่าง เดือน กรกฎาคม 2564 ถึง ตุลาคม 2564

1. **วิธีการวิจัย**

4.1 เครื่องมือที่ใช้ในการวิจัย

 การวิจัยครั้งนี้มีเครื่องมือวิจัย 3 ชนิด ได้แก่ 1) ชุดสื่อวิดีทัศน์เรื่อง การพับผ้าเช็ดปาก 2) แบบวัดความรู้ก่อนเรียน ระหว่างเรียน และหลังเรียน ประกอบด้วย แบบวัดความรู้เกี่ยวกับขั้นตอนการพูดนำเสนอ (มี 15 ข้อ คิดเป็นคะแนนเต็ม 15 คะแนน) แบบวัดความรู้เกี่ยวกับคำศัพท์และสำนวนการพับผ้าเช็ดปาก (มี 63 ข้อ คิดเป็นคะแนนเต็ม 63 คะแนน) และแบบวัดความรู้เกี่ยวกับขั้นตอนการพับผ้าเช็ดปากจำนวน 4 รูปแบบ (มี 46 ข้อ คิดเป็นคะแนนเต็ม 46 คะแนน) และ 3) แบบสอบถามความพึงพอใจของนักศึกษาสาขาวิชาภาษาอังกฤษที่มีต่อชุดสื่อวิดีทัศน์

 การพับผ้าเช็ดปากจำนวน 4 รูปแบบ จากรูปแบบการพับผ้าเช็ดปากจำนวนทั้งสิ้น 20 รูปแบบที่ผู้วิจัยสร้างขึ้น และให้นักศึกษาโหวตเพื่อเลือกรูปแบบที่มีการลงคะแนนสูงสุดเพียง 4 รูปแบบ โดยการวางผ้าเช็ดปากเป็นรูปแบบ A, B, C และ D ดังนี้

|  |  |  |  |
| --- | --- | --- | --- |
| **A** | **B** | **C** | **D** |
|  |  |  |  |
|  |  |  |  |

**ภาพที่ 1** ภาพการวางผ้าเช็ดปาก 4 รูปแบบ

 4.2 แนวคิดการสร้างชุดสื่อวิดีทัศน์

 การสร้างชุดสื่อวิดีทัศน์เรื่อง การพับผ้าเช็ดปาก เป็นการออกแบบสื่อการเรียนรู้ในรายวิชาภาษาอังกฤษเพื่อการโรงแรม ในการพัฒนาทักษะการพูดนำเสนอเป็นภาษาอังกฤษ ผู้วิจัยได้ประยุกต์แบบวัดความรู้ด้านการใช้ภาษาอังกฤษในการนำเสนองานจากหนังสือ English for Presentations (Grussendorf, 2007) ประยุกต์แนวคิดเกี่ยวกับการออกแบบรายวิชาภาษาอังกฤษเฉพาะกิจของ Hutchinson and Waters (1989 : 21-23) และการประยุกต์ขั้นตอนการสร้างสื่อวิดีทัศน์ของ Bawcom (1995 : 41-43) เนื่องจากมีความเหมาะสมในการสร้างสื่อการเรียนรู้เสริมทักษะในการพูดนำเสนอเป็นภาษาอังกฤษ ส่วนเครื่องมือการวิจัยในครั้งนี้ เป็นรูปแบบ Google form ที่ได้รับการตรวจสอบจากผู้เชี่ยวชาญและเจ้าของภาษา จำนวน 3 ท่าน และนำไปแก้ไขตามคำชี้แนะ นำไปทดลองกับกลุ่มย่อยที่ไม่ใช่กลุ่มตัวอย่าง แก้ไขและปรับจนสมบูรณ์เพื่อนำไปใช้ในขั้นตอนการเรียนรู้ด้วยตนเองของกลุ่มตัวอย่าง

4.3 การเก็บรวบรวมข้อมูล

 ผู้วิจัยเก็บรวบรวมข้อมูลด้วยตนเองโดยใช้ระยะเวลา 5 สัปดาห์ ดังนี้

สัปดาห์ที่ 1 ผู้วิจัยอธิบายรายละเอียดเกี่ยวกับขั้นตอนการเรียนรู้ด้วยตนเอง ส่งรายละเอียด

ตลอดจนเอกสารใน Google Classroom อธิบายขั้นตอนการพูดนำเสนอเป็นภาษาอังกฤษ ความรู้เกี่ยวกับคำศัพท์ และสำนวนการพับผ้าเช็ดปาก จากนั้นผู้วิจัยทำการสัมภาษณ์นักศึกษาทีละคน คนละ 40-50 นาที

 สัปดาห์ที่ 2 ให้นักศึกษากลุ่มตัวอย่าง ทำแบบทดสอบวัดความรู้ก่อนเรียน หลังจากนั้นให้

นักศึกษาอ่านเอกสารคู่มือรายละเอียดขั้นตอนการพูดนำเสนอ คำศัพท์ และสำนวนการพับผ้าเช็ดปากเพื่อความเข้าใจเบื้องต้น

 สัปดาห์ที่ 3 ให้นักศึกษากลุ่มตัวอย่างเรียนรู้ชุดสื่อวิดีทัศน์ เรื่อง การพับผ้าเช็ดปาก รูปแบบ A (The Pin Wheel Napkin Fold) และรูปแบบ B (The Kimono Napkin Fold) หลังจากนั้นให้นักศึกษาทำแบบวัดความรู้ระหว่างเรียนการพับผ้ารูปแบบ A และ B

สัปดาห์ที่ 4 ให้นักศึกษากลุ่มตัวอย่างเรียนรู้ชุดสื่อวิดีทัศน์ เรื่อง การพับผ้าเช็ดปาก รูปแบบ C (The Sail Napkin Fold) และรูปแบบ D (The Double Envelope Napkin Fold) หลังจากนั้นให้นักศึกษาทำแบบวัดความรู้ระหว่างเรียนการพับผ้ารูปแบบ C และ D

 สัปดาห์ที่ 5 ให้นักศึกษากลุ่มตัวอย่างทบทวนความรู้จากชุดสื่อวิดีทัศน์ เรื่องผ้าเช็ดปาก เกี่ยวกับขั้นตอนการพูดนำเสนอเป็นภาษาอังกฤษ คำศัพท์และสำนวนการพับผ้าเช็ดปาก รวมถึงความรู้เกี่ยวกับขั้นตอนการพับผ้าเช็ดปากทั้ง 4 รูปแบบ หลังจากนั้นให้นักศึกษาทำแบบวัดความรู้หลังเรียนและตอบแบบสอบถามความพึงพอใจที่มีต่อชุดสื่อวิดีทัศน์ ผ่านGoogle Form (Online)

 ข้อมูลการวัดความรู้ระหว่างเรียนและหลังเรียนจะถูกส่งเข้ามาในระบบออนไลน์โดยเก็บอยู่บน Google Drive ของผู้วิจัย หลังจากที่ได้ข้อมูลครบถ้วนแล้ว ผู้วิจัยนำข้อมูลที่ได้มาตรวจสอบความถูกต้องสมบูรณ์อีกครั้ง เพื่อนำข้อมูลมาประมวลผลและวิเคราะห์ โดยใช้โปรแกรมคอมพิวเตอร์สำเร็จรูป

4.5 การวิเคราะห์ข้อมูล

 ผู้วิจัยนำข้อมูลมาตรวจสอบความถูกต้องสมบูรณ์อีกครั้งเพื่อนำมาประมวลผลและวิเคราะห์ข้อมูล โดยใช้โปรแกรม MiniTab 13 เพื่อวิเคราะห์ One way ANOVA ค่าคะแนนเฉลี่ย (Mean) ค่าเบี่ยงเบนมาตรฐาน (Standard Deviation: SD) และค่า p-value (กิติศักดิ์ พลอยพานิชกิจ, 2549)

1. **ผลการวิจัย**

การดำเนินการวิจัยในครั้งนี้ สามารถสรุปผลการวิจัยได้ตามรายละเอียดดังนี้

**ตารางที่ 1** การวัดประสิทธิภาพทางการเรียนของนักศึกษาโดยใช้ชุดสื่อวิดีทัศน์ประสิทธิภาพตามเกณฑ์

 75/75

|  |  |  |
| --- | --- | --- |
|  | คะแนนระหว่างเรียน | คะแนนหลังเรียน |
| คะแนนรวม | 1,954 | 2,014 |
| คะแนนเต็ม | 2,440 | 2,440 |
| Effective (%) | 80.1 | 82.5 |

จากตารางที่ 1 ผลการวัดประสิทธิภาพทางการเรียนของนักศึกษา พบว่าค่าประสิทธิภาพทางการเรียน

ของนักศึกษา “ระหว่างเรียน” และ “หลังเรียน” เท่ากับ 80.1/82.5 ซึ่งค่าประสิทธิภาพสูงกว่าเกณฑ์ที่ 75/75 กำหนดไว้

**ตารางที่ 2** ผลสัมฤทธิ์ทางการเรียนของนักศึกษาโดยใช้ชุดสื่อวิดีทัศน์และเปรียบเทียบผลสัมฤทธิ์ทางการ

 เรียนโดยวิธีวิเคราะห์ One-way ANOVA

|  |  |
| --- | --- |
|  | ผลสัมฤทธิ์ทางการเรียน |
| คะแนนก่อนเรียน | คะแนนหลังเรียน |
|  | 89.5 | 103.4 |
| SD | 17.1 | 13.2 |
| ANOVA p-value | .00 🞷 |

🞷 p-value < .05

 จากตารางที่ 2 จากตารางที่ 2 ผลสัมฤทธิ์ทางการเรียนของนักศึกษา พบว่า คะแนนหลังเรียน (****=103.4, SD= 13.2) สูงกว่าคะแนนก่อนเรียน (**** =89.5, SD =17.1) อย่างมีนัยสำคัญทางสถิติ ที่ .05 (p-value <.05 )

**ตารางที่ 3** การประเมินความพึงพอใจของนักศึกษาที่มีต่อชุดสื่อวิดีทัศน์

|  |  |  |  |  |
| --- | --- | --- | --- | --- |
| **ข้อที่** | **หัวข้อ** |  | **SD** | **ระดับความพึงพอใจ** |
| 1 | ด้านเอกสารคู่มือ ชุดสื่อวิดีทัศน์ | 4.57 | 0.64 | พึงพอใจมากที่สุด |
| 2 | VDO/ YouTube/ Scan QR Code พร้อมภาพประกอบเสียงสองภาษา (ภาษาอังกฤษ-ภาษาไทย)  | 4.49 | 0.64 | พึงพอใจมากที่สุด |
| 3 | ประโยชน์ที่ได้รับจากการเรียนรู้ ชุดสื่อวิดีทัศน์เรื่อง การพับผ้าเช็ดปาก  | 4.54 | 0.57 | พึงพอใจมากที่สุด |

จากตารางที่ 3 ความพึงพอใจของนักศึกษาสาขาวิชาภาษาอังกฤษ ที่มีต่อชุดสื่อวิดีทัศน์ พบว่า 1) ด้านเอกสารคู่มือชุดสื่อวิดีทัศน์ในภาพรวมอยู่ในระดับพึงพอใจมากที่สุด (**= 4.57 และ SD = 0.62) 2) ด้าน VDO/ YouTube/ Scan QR Code พร้อมภาพประกอบเสียงสองภาษา (ภาษาอังกฤษ-ภาษาไทย) ในภาพรวมอยู่ในระดับพึงพอใจมากที่สุด (**= 4.49 และ SD=0.64) และ 3) ด้านประโยชน์ที่ได้รับจากการเรียนรู้จากชุดสื่อวิดีทัศน์ในภาพรวมอยู่ในระดับพึงพอใจมากที่สุด (**= 4.54 และ SD = 0.57)

1. **อภิปรายผลการวิจัย**

 จากผลการศึกษา การสร้างชุดสื่อวิดีทัศน์เรื่อง การพับผ้าเช็ดปากเพื่อทักษะการพูดนำเสนอของนักศึกษาสาขาวิชาภาษาอังกฤษ ชั้นปีที่ 4 มหาวิทยาลัยราชภัฏเลย สามารถนำมาอภิปรายผลเพื่อขยายผลการวิจัยให้ชัดเจนยิ่งขึ้น ตลอดจนข้อค้นพบเพื่อเป็นแนวทางในการศึกษาวิจัยเพื่อนำไปประยุกต์ใช้ให้เกิดประโยชน์ต่อไป ดังนี้

* 1. **การวัดประสิทธิภาพของชุดสื่อวิดีทัศน์ชุดสื่อวิดีทัศน์เรื่อง เรื่อง การพับผ้าเช็ดปากเพื่อทักษะ**

**การพูดนำเสนอของนักศึกษาสาขาวิชาภาษาอังกฤษ ชั้นปีที่ 4 มหาวิทยาลัยราชภัฏเลย โดยใช้ประสิทธิภาพตามเกณฑ์ 75/75**

ผลการวิจัยพบว่า ประสิทธิภาพของชุดสื่อวิดีทัศน์เรื่อง การพับผ้าเช็ดปากเพื่อพัฒนาทักษะการพูดนำเสนอของนักศึกษาสาขาวิชาภาษาอังกฤษ ระหว่างเรียนและหลังเรียน เท่ากับ 80.1/82.5 ตามลำดับ ซึ่งสูงกว่าประสิทธิภาพตามเกณฑ์ที่กำหนด 75/75 ทั้งนี้ ชุดสื่อวิดีทัศน์ที่ผู้วิจัยสร้างขึ้นประกอบด้วยเอกสารคู่มือและภาพวิดีทัศน์ ได้แยกคำศัพท์ วลี กริยาช่วยเรียงลำดับขั้นตอนการพับผ้าเช็ดปาก พร้อมทั้งคำแปลสองภาษาให้เหมาะสมและเกิดประโยชน์โดยตรงกับผู้เรียน ซึ่งสอดคล้องกับงานวิจัยของ อาทิตย์ อินต๊ะแก้ว (2557) ได้ทำการศึกษาเรื่อง ประสิทธิภาพของเอกสารการสอนภาษาอังกฤษสำหรับสำหรับพนักงานในบริการภาคพื้นสายการบินโดยได้ออกแบบชุดเอกสารการสอนเฉพาะให้เหมาะสมกับวิชาและผู้เรียน แล้วหาประสิทธิภาพของตำรา โดยตั้งเกณฑ์ 80/80 กลุ่มตัวอย่างคือ นักศึกษาสาขาภาษาอังกฤษ ชั้นปีที่ 3 คณะศิลปศาสตร์ มหาวิทยาลัยราชมัลคลา วิทยาเขตธัญบุรี ปีการศึกษา 2554 จำนวน 30 คน นาน 12 สัปดาห์ ผลของการศึกษาพบว่า การเรียนด้วยเอกสารการสอนภาษาอังกฤษสำหรับพนักงานในบริการภาคพื้นสายการบิน มีประสิทธิภาพ 80.35/82.90 ทั้งนี้นักศึกษาแสดงความคิดเห็นว่านักศึกษาทำคะแนนได้ดีทั้งนี้เพราะความรู้จากชุดเอกสารการสอนนี้สามารถนำไปใช้ได้ในการทำงานจริงและกิจกรรม และแบบฝึกหัดในชุดการสอนเป็นประโยชน์กับการประกอบอาชีพในอนาคต ซึ่งสอดคล้องกับทฤษฎีการเรียนรู้พุทธินิยมที่อธิบายว่า การเรียนรู้เป็นกระบวนการที่เกิดขึ้นจากในตัวผู้เรียน โดยมีโครงสร้างทางปัญญาทำหน้าที่รับข้อมูลและจัดระบบความรู้ ดังนั้น ในการศึกษาครั้งนี้ การออกแบบสื่อเอกสารคู่มือและวิดีทัศน์ได้ออกแบบตามทฤษฎีการเรียนรู้พุทธินิยม โดยมีหลักการคือ ออกแบบสื่อเอกสารตำราเรียนการสอนให้สอดคล้องเหมาะสมและเกิดประโยชน์กับผู้เรียน ผู้เรียนสามารถเชื่อมโยงองค์ความรู้ และใช้เวลาในการเรียนรู้ด้วยตัวเองโดยไม่จำกัด (ทิศนา แขมมณี, 2556 : 90-92)

**6.2 ผลสัมฤทธิ์ทางการเรียนของนักศึกษาสาขาภาษาอังกฤษชั้นปีที่ 4 มหาวิทยาลัยราชภัฏเลย**

**โดยใช้ชุดสื่อวิดีทัศน์เรื่อง การพับผ้าเช็ดปาก**

 ผลการทดสอบ ANOVA พบว่า คะแนนหลังเรียนสูงกว่าคะแนนก่อนเรียนอย่างมีนัยสำคัญทางสถิติ ที่ .05 (p-value <.05) ดังนั้น ผลสัมฤทธิ์หลังเรียนจึงสูงกว่าก่อนเรียนอย่างมีนัยสำคัญทางสถิติที่ .05 เนื่องจาก เมื่อนักศึกษาสาขาภาษาอังกฤษที่เป็นกลุ่มตัวอย่างได้ผ่านการเรียนรู้ชุดสื่อวิดีทัศน์ด้วยตนเอง โดยการเรียนรู้จากเอกสารคู่มือ ที่มีเนื้อหาเกี่ยวกับ ขั้นตอนการพูดนำเสนอ คำศัพท์ สำนวนเกี่ยวกับการพับผ้าเช็ดปาก และประโยคที่ผู้เรียนสามารถจำ และเข้าใจได้ง่าย รวมถึงผู้เรียนได้ดูภาพจากวิดีทัศน์ ฟังเสียง และฝึกพูดตาม พร้อมภาพเคลื่อนไหวประกอบเสียงสองภาษา (ภาษาอังกฤษ-ภาษาไทย) และประโยคที่ผู้เรียนสามารถจำ และเข้าใจได้ง่าย รวมถึงผู้เรียนสามารถดูวิดีทัศน์ ฟังเสียง และฝึกพูดตาม จาก VDO/ YouTube/ Scan QR Code สามารถเรียนรู้ผ่านหน้าจอมือถือ เรียนรู้ได้ตลอดเวลา อย่างอิสระ ผู้เรียนสามารถฝึกการพูด และทบทวนบทเรียนได้ตลอดเวลาไม่จำกัด จึงทำให้ผู้เรียนเกิดการเรียนรู้และเข้าใจในบทเรียนมากขึ้น ทำให้คะแนนการวัดความสามารถหลังเรียนสูงกว่าคะแนนวัดความสามารถก่อนเรียน ซึ่งสอดคล้องกับทฤษฎีของ Vygotsky (1978 :84-91) อ้างอิงใน ทิศนา แขมมณี (2556 : 92) มีแนวคิดว่า ความแตกต่างระหว่างบุคคลเป็นเรื่องที่ควรให้ความสำคัญ การที่ผู้เรียนได้รับการช่วยเหลือในการเรียนรู้จากระดับความสามารถที่มีอยู่ ช่วยพัฒนาผู้เรียนให้มีศักยภาพที่ก้าวไปถึงระดับที่ผู้เรียนทำได้ จากการศึกษาคะแนนหลังเรียนสูงกว่าคะแนนก่อนเรียนอย่างมีนัยสำคัญทางสถิติ ที่ .05 (p-value <.05)

* 1. **ระดับความพึงพอใจของนักศึกษาสาขาภาษาอังกฤษชั้นปีที่ 4 มหาวิทยาลัยราชภัฏเลยที่มีต่อการ**

**เรียนรู้ผ่านชุดสื่อวิดีทัศน์ เรื่องการพับผ้าเช็ดปาก**

ผลการศึกษาเกี่ยวกับความพึงพอใจของนักศึกษาที่มีต่อชุดสื่อวิดีทัศน์ ทั้ง 3 ด้าน อยู่ในระดับพึงพอใจมากที่สุด เนื่องจากนักศึกษากลุ่มตัวอย่างสามารถเรียนรู้บทเรียน ที่มีเนื้อหาเกี่ยวกับ ขั้นตอนการนำเสนอ คำศัพท์ สำนวนเกี่ยวกับการพับผ้าเช็ดปาก และประโยคที่ผู้เรียนสามารถจำ และเข้าใจได้ง่าย รวมถึงผู้เรียนได้ดูภาพจากวิดีทัศน์ ฟังเสียง และฝึกพูดตาม พร้อมภาพเคลื่อนไหวประกอบเสียงสองภาษา (ภาษาอังกฤษ-ภาษาไทย) เอกสารคู่มือ ที่มีเนื้อหาเกี่ยวกับ ขั้นตอนการพูดนำเสนอ คำศัพท์ สำนวนเกี่ยวกับการพับผ้าเช็ดปาก และประโยคที่ผู้เรียนสามารถจำ และเข้าใจได้ง่าย รวมถึงผู้เรียนสามารถดูวิดีทัศน์ ฟังเสียง และฝึกพูดตาม จาก VDO/ YouTube/ Scan QR Code สามารถเรียนรู้ผ่านหน้าจอมือถือ เรียนรู้ได้ตลอดเวลา อย่างอิสระ ผู้เรียนสามารถฝึกการพูดนำเสนอ และทบทวนบทเรียนได้ตลอดเวลาไม่จำกัด จึงทำให้ผู้เรียนเกิดการเรียนรู้และเข้าใจในบทเรียนมากขึ้น โดยตัวอักษรในเอกสารคู่มือและวิดีทัศน์ มีขนาดและสีของตัวอักษรเหมาะสอดคล้องและเหมาะสมกับเนื้อหา อ่านง่าย สบายตาและรูปภาพประกอบที่น่าสนใจ (อรรถพล ศุภรรัตน์, 2553 : 21 ; Njoku, 2015 : 1-8) การเรียนรู้ด้วยตนเอง จากชุดสื่อวิดีทัศน์ นักศึกษาสามารถเรียนรู้ได้ตลอดเวลา ทุกสถานที่ ทุกโอกาส สามารถฝึกฟัง ฝึกพูดตาม เรียนรู้ซ้ำๆจนเกิดความเข้าใจด้วยตนเอง สามารถฝึกปฏิบัติการพับผ้าเช็ดปากให้เกิดความชำนาญ เกิดความเพลิดเพลิน และสนุกกับการเรียนรู้ สอดคล้องกับ ชัยอนันต์ สมุทวณิช (2540) ที่ได้กล่าวว่า Play + learn ซึ่งออกเสียง เป็น “Plearn”หรือในภาษาไทยคือ“เพลิน” แล้วให้ความหมายที่ดี กล่าวคือ การเล่น การเรียน ทำให้ผู้เรียนเพลิน เพราะถ้าเรียน (Learn) ก็เกิดความเบื่อ เล่น (Play) อย่างเดียวจะไม่เกิดประโยชน์ แต่ถ้า “Plearn” ก็จะทำให้ผู้เรียนได้มีความรู้สึกเพลิดเพลินในการเรียนรู้ในสิ่งนั้น ๆ การพับผ้าเช็ดปากเป็นกิจกรรมที่นักศึกษาสามารถเรียนรู้และปฏิบัติในเวลาเดียวกัน ทำให้นักศึกษามีความสนุกและกล้าที่จะพูดภาษาอังกฤษมากขึ้น สอดคล้องกับงานวิจัยของ Syafiq และคณะ (2021 : 50-55) ได้วิจัยแบบ Action research โดยประชากรคือนักศึกษาปีที่ 1 ที่ไม่ใช่สาขาภาษาอังกฤษ จากมหาวิทยาลัย Muhammadiyah Kudus จำนวน 205 คน และกลุ่มตัวอย่างที่ศึกษาเป็นการเลือกแบบเจาะจง จำนวน 85 คน โดยเรียนภาษาอังกฤษผ่าน YouTube Video ผลการศึกษาพบว่า คะแนน Posttest สูงกว่า Pretest ในทุกทักษะ ทั้งนี้เพราะ การเรียนด้วย YouTube Video ทำให้นักศึกษาไม่ต้องพูดต่อหน้าเพื่อนๆ จึงสามารถพัฒนาทักษะการพูดให้นักศึกษาจนเกิดความคล่องแคล่วในด้านการใช้คำศัพท์ การเน้นการออกเสียง ไวยากรณ์ และเนื้อความที่จะพูดดีขึ้น

1. **ข้อเสนอแนะ**

 การศึกษาวิจัยโดยใช้ชุดสื่อวิดีทัศน์เรื่อง การพับผ้าเช็ดปากเพื่อพัฒนาทักษะการพูดนำเสนอของนักศึกษาสาขาวิชาภาษาอังกฤษ กับการประเมินความสามารถด้านการพูดนำเสนอภาษาอังกฤษ (Oral Presentation) ผ่านการบันทึกวิดีทัศน์ และเปรียบเทียบเป็นการทดลองสองกลุ่ม คือ กลุ่มทดลองและกลุ่มควบคุม ทั้งก่อนและหลังเรียน

1. **บทสรุปการวิจัย**

ค่าประสิทธิภาพทางการเรียนของนักศึกษา “ระหว่างเรียน” และ “หลังเรียน” เท่ากับ 80.1/82.5 ซึ่งสูงกว่าเกณฑ์ที่ 75/75 ผลสัมฤทธิ์ทางการเรียนของนักศึกษา พบว่า คะแนนเฉลี่ยหลังเรียนสูงกว่าคะแนนเฉลี่ยก่อนเรียนอย่างมีนัยสำคัญทางสถิติ ที่ .05 (p-value <.05 ) และความพึงพอใจต่อชุดสื่อวิดีทัศน์ทั้งสามด้านของนักศึกษา ได้แก่ ด้านคู่มือชุดสื่อวิดีทัศน์ ด้าน VDO/ YouTube/ QR Code พร้อมภาพประกอบและเสียงสองภาษา (ภาษาอังกฤษ-ภาษาไทย) และด้านประโยชน์ที่ได้รับจากการเรียนรู้จากชุดสื่อวิดีทัศน์ อยู่ในระดับมากที่สุด

1. **เอกสารอ้างอิง**

# กิติศักดิ์ พลอยพานิชกิจ. (2549). สถิติสำหรับงานวิศวกรรม เล่ม 2 (ประมวลผลโดย MINITAB).

#  กรุงเทพฯ: สมาคมส่งเสริมเทคโนโลยีไทย-ญี่ปุ่น.

# ชยกร สุตะโคตร และ วิจิตรา วงศ์อนุสิทธิ์. (2560). การพัฒนาทักษะการฟัง-พูดภาษาอังกฤษของนักศึกษา

สาขาวิชาภาษาอังกฤษโดยใช้คลิปภาพยนตร์ต่างประเทศ. **วารสารวิชาการหลักสูตรและการสอน มหาวิทยาลัยราชภัฏสกลนคร**, 9 (26); 103-109.

# ชัยอนันต์ สมุทวณิช. (2540). Plearn เพลิน - เล่น - เรียน. กรุงเทพฯ: วชิราวุธวิทยาลัย.

# ณัฏฐ์นรี ฤทธิรัตน์ และ ธัญภา ชิระมณี. (2557). ปัญหาและอุปสรรคในการพัฒนาทักษะการพูดภาษาอังกฤษ

#  ของนักศึกษาไทย. Graduate Research Conference: Khon Kaen University, 2839-2847.

ทิศนา แขมมณี. (2556). **ศาสตร์การสอน: องค์ความรู้เพื่อการจัดกระบวนการเรียนรู้ที่มีประสิทธิภาพ.** พิมพ์ครั้งที่

17. กรุงเทพฯ: สำนักพิมพ์จุฬาลงกรณ์มหาวิทยาลัย.

นงสมร พงษ์พานิช. (2554). การศึกษาปัญหาของการพูดภาษาอังกฤษในการสื่อสารด้วยวาจาของนิสิตคณะ

 วิทยาการจัดการ มหาวิทยาลัยเกษตรศาสตร์ วิทยาเขตศรีราชา ตุลาคม 2550 – กันยายน 2551.

 **วารสารมนุษยศาสตร์,** 18 (1); 85-97.

ปณิตา ทำมิภักดิ์. (2558). **การเปรียบเทียบความสามารถในการพูดภาษาอังกฤษ ความมั่นใจในการใช้**

**ภาษาอังกฤษ และความคงทนในการเรียนรู้ด้วยกิจกรรมการสอนภาษาเพื่อการสื่อสาร ประกอบสื่อ**

**วีดิทัศน์.** วิทยานิพนธ์ปริญญามหาบัณฑิต สาขาวิชาภาษาอังกฤษศึกษา มหาวิทยาลัยมหาสารคาม.

# ศรีจิตรา นวรัตนาภรณ์. (2563). การสร้างสื่อการเรียนรู้ด้วยตนเองในการพูดสื่อสารภาษาอังกฤษสำหรับพนักงานแผนกต้อนรับส่วนหน้าของโรงแรมในเขตอำเภอเมือง จังหวัดเลย. คณะมนุษยศาสตร์และสังคมศาสตร์ มหาวิทยาลัยราชภัฏเลย.

# สุพล พรหมมาพันธุ์. (2560). บทบาทไอทีกับการเรียนรู้ภาษาอังกฤษ. ค้นคว้าเมื่อ 30 พฤศจิกายน 2564, จาก <https://citly.me/gOBCo>.

เสรี วงษ์มณฑา. (2561). ความจำเป็นที่คนไทยต้องมีความเชี่ยวชาญภาษาอังกฤษเพื่อเสริมสร้างความได้เปรียบในการแข่งขันระดับโลกาภิวตน์. **วารสารมนุษยศาสตร์ปริทรรศน์**, 40(1); 22-33.

# สำนักงานสภาพัฒนาการเศรษฐกิจและสังคมแห่งชาติ. (2562). คนไทยแห่งอนาคต. วารสารเศรษฐกิจและสังคม, 56(2); 6.

อาทิตย์ อินต๊ะแก้ว. (2557). ประสิทธิภาพของเอกสารการสอนภาษาอังกฤษสําหรับพนักงานบริการภาคพื้น

สายการบิน. **วารสารศรีนครินทรวิโรฒวิจัยและพัฒนา (สาขามนุษยศาสตร์และสังคมศาสตร์)**,

6(11); 220-221.

อรรถพล ศุภรรัตน์. (2553). **การพัฒนาศักยภาพครูกลุ่มสาระการเรียนรู้วิทยาศาสตร์ด้านการผลิตสื่อการเรียนรู้ โรงเรียนโคกสีวิทยาสรรค์ สำนักงานเขตพื้นที่การศึกษาสกลนคร เขต 2.** วิทยานิพนธ์ปริญญา ครุศาสตรมหาบัณฑิต สาขาวิชาการบริหารการศึกษา มหาวิทยาลัยราชภัฏสกลนคร.

Bawcom, L. (1995). Designing an Advanced Speaking Course. **English Teaching Forum,** 33(1); 41-43.

Festallor Education. (2020). **ความสำคัญของภาษาอังกฤษในด้านต่าง ๆ**. ค้นคว้าเมื่อ 30 พฤศจิกายน

 2564, จาก https://citly.me/h2yPI.

Grussendorf, M. (2007). **English for Presentation**. New York. Oxford University Press.

Hutchison, T. & Waters, A. (1987).  **English for Specific Purposes.** Cambridge : Cambridge University Press.

Jing, W. (2010). Integrated teaching English speaking for student planning to work in tourism business in greater Mekong Sub-region Area. **HRD Journal**, 1(1); 87-98.

Njoku, C. N. (2015). Developing and Evaluating of English Language Instructional Materials : Tool for the Enhancement and Innovations in Education in Nigeria. **Journal of Research Development**, 24 (1); 1-8.

Roshid, M., M. (2013). English language proficiency and employment: A case study of

 Bangladeshi graduates in Australian employment market. **Mevlana International**

 **Journal of Education (MIJE)**, 3(1); 68-81.

Suphatra , S. (2018). Using video self-assessment to improve students English oral presentation

skills. **International (Humanities, Social Sciences and Arts)**, 11(5); 94-104.

Syafiq, A. N., Rahmawati, A., Anwari, & Oktaviana, T. (2021). Increasing Speaking Skill through

 YouTube Video as English Learning Material during Online Learning in Pandemic Covid-

 19. **Elsya : Journal of English Language Studies**, 3 (1); 50-55.